En jernkæde på tværs af stien - ulovlige "Adgang Forbudt"-skilte - eller en stor dynge hestegødning midt på stien.

Sådan prøver private grundejere i flere tilfælde at forhindre, at cyklister, vandrere og løbere kan bruge de offentlige stier, der krydser deres jord.

Flere gange om året oplever Thomas Elgaard Jensen, kredsformand for Friluftsrådet, Kreds Vendsyssel eksempler på at grundejere forsøger at spærre for offentlighedens lovlige adgang til naturstier.

- Vi oplever også, at nogle lægger store sten ud og på den måde spærrer vejen.

Aktuelt er der en grundejer på Strandvejen i Asaa, som har spærret den offentlige sti på sin jord med et læs hestemøg.

Meldt til politiet

Det siger udvalgsformand Karsten Frederiksen fra Brønderslev Kommune (K).

- Det er urimeligt. Borgerne skal have mulighed for at komme ud og nyde landskabet og naturen via de her stier.

Ejeren har ifølge kommunen forsøgt at blokere offentlighedens adgang via stien i to år. Først med en spærring og et skilt, som han tog ned efter en henvendelse fra kommunen. Men for nogle måneder siden dukkede bunken af hestemøg så op på stien.

Nu får ejeren en politianmeldelse og pligt til at betale for oprydningen, siger Karsten Frederiksen.